Gavrilo Princip

Gavrilo Princip (n. ye la 25ma di julio 1894 til la 28ma di aprilo 1918) esis Bosniana studento di etnio Serba, membro de Serba nacionalista grupo "Yuna Bosnia". Ye la 28ma di junio 1914 ilu mortigis per pafado l'arkiduko Franz Ferdinand, lor heredinto dil trono di Austria-Hungaria, e lua spozino, dukino Sophie de Hohenberg. Princip arestesis pos la mortigo, ed akuzis la sekreta societo Serba konocita kom "Manuo Nigra" pri la projeto dil atento.

Pos l'atento, Austria-Hungaria lansis ultimato qua minacis la suvereneso dil Rejio di Serbia. L'ultimato ne aceptesis dal Serba guverno, e to originis l'unesma mondomilito.

Princip mortis en karcero ye la 28ma di aprilo 1918, pro tuberkuloso. Lua agado duras esar motivo por polemiko: por Serbia ilu judikesas kom heroo, dum ke por Usa ilu judikesas kom teroristo, qua nedirete efektigis un ek la maxim sangoza militi de la historio mondala.

Kategorio:Bosniani
Kategorio:Serbiani
Kategorio:Unesma mondomilito